הוועדה המשותפת לוועדת הכנסת ולוועדת הכספים לעניין תקציב הכנסת, כנסת 17, פרוטוקול מספר 11, 2007-12-19 10:00

דוד טל: חשב הכנסת יציג את התקציב.

אבי לוי: כפי שאמרתי – התוספת המתבקשת היא עקב קבלת המבנה הנוסף, בניין הוועדות, שבשטחו הוא מחצית פרויקט קדמה – כ- 16 אלף מטר.

אבי לוי: המשמעות היא שאנחנו למעשה ב- 2008 נתחיל לשלם את דמי ההקמה השנתיים במלואם וגם חוב שנצבר כתוצאה מזה שנעשו עבודות נוספות בפרויקט הזה שהשתנו תוך כדי הבניה.

אבי לוי: עבודה מהסוג הזה, שזה לא פרויקט שגרתי, כאשר מטילים על יזם לממן, לתכנן, לבנות ולמסור את המבנה בסוף התקופה -ולקבל עליו תשלום במשך תקופה ארוכה של 25 שנה – במקרים כאלה, כאשר יוצאים במכרז, לא יוצאים בתוכניות מדויקות לגבי המפרט שהוגש לקבלן ולכן השינויים הצפויים הללו הם שינויים מקובלים בסדר גודל כזה של פרויקט.

אבי לוי: התשלומים הנוספים חוץ להחזר דמי הון ודמי הקמה – יש עלויות נוספות שקשורות בתפעול השוטף, כמו למשל מה שצוין פה – לגבי הארנונה, 4 מיליון שקל נוספים, חשמל, מים, גז לחימום, צריך לפרוס אנשים אחרת – וזה אומר כוח אדם נוסף של המשמר ושל הסדרנים, יש נושא של אחזקת מערכות הביטחון שהותקנו שם, שזה מוטל עלינו, ויש, כמובן, מה שהוזכר קודם – העניין של תשלום מס ערך מוסף שאנחנו משלמים עם קבלת המפתחות.

אבי לוי: אילולא השינויים האלה היינו מגישים תקציב ששונה בסדר גודל של 2.5%, שזה אפילו פחות מהאינפלציה הצפויה.

אבי לוי: יש פירוט בהמשך.

ראובן ריבלין: קודם כל אני רוצה שתפרט לנו את תקציב המ.מ.מ ואני רוצה להביא בפני החברים את העובדה שיש פעילויות מהותיות גם בכנסת והן חשובות ביותר, מלבד הפעולות הטקסיות המרשימות והפעילויות המהותיות הפכו להיות גולות הכותרת של עבודת הכנסת מול הממשלה.

ראובן ריבלין: המ.מ.מ היום - -

דוד טל: אפילו יש היקפים יותר גדולים במ.מ.מ.

ראובן ריבלין: היום, דו"חות של המ.מ.מ - לא מהין שר אחד או איש מקצוע אחד ממשרדי הממשלה לבוא ולומר שהעובדות בו אינן נכונות, משום שהם יודעים שפעמים רבות הם טענו כך והתברר, בסופו של דבר שבכל הנימוקים הם לא הצליחו להוכיח.

ראובן ריבלין: ולכן, המ.מ.מ – אחרי שנציבות הדורות הבאים כבר זיכרונה לברכה - הנושא המהותי של העבודה הכל כך חשובה שיצרנו בכנסת, מתוך הבנה שחברי הממשלה מובלים לכנסת ואומרים שבין כה אנחנו לא מבינים שום דבר, היכולת הלעומתית של הכנסת לאמוד ולהבין את החומר כדי להביא להכרעה – זה דבר שצריך לחזק אותו.

ראובן ריבלין: חשבתי שעבודת המ.מ.מ תתוגבר השנה ולא תופחת.

ראובן ריבלין: האם זה נכון שהיא הופחתה?

ראובן ריבלין: דבר שני, מדוע מוצא לנכון הכותב או מכין התקציב לציין את כיכר הכנסת כאילו אנחנו חוסכים בכיכר הכנסת.

ראובן ריבלין: זה פרויקט חד פעמי שנוצר ב- 2005 כתוצאה מעבודות של עירית ירושלים בכניסה לכנסת באזור האוצר.

ראובן ריבלין: זו היתה הוצאה חד פעמית ואני לא מבין מה הסעיף התקציבי שמראה שאנחנו כאילו חוסכים.

ראובן ריבלין: הוא הדין בעניין מרכז המבקרים.

ראובן ריבלין: היה רעיון להקים את המרכז ואין לי ביקורת על ההחלטה לגביו - -

דוד טל: בקטע הזה אני לוקח על עצמי – ביקשתי מהם פירוט על מה שהיה.

ראובן ריבלין: - - -

קריאות: ב- 2006.

דוד טל: הטענה צריכה להיות אלי, אבל זה היה מתוך כוונה טובה - -

ראובן ריבלין: כל פעם נחזור לביבי, שהוא אשם בכל - -אל תתבזו, חברים, כשאתם עושים דו"ח כספי.

דוד טל: אני ביקשתי שיהיה מונח זה לעומת זה, כדי שאפשר יהיה לעשות אנלוגיה.

דוד טל: מה אז היה, וזה איננו יותר.

אבי בלשניקוב: גם לא היתה הוצאה על כיכר הכנסת.

ראובן ריבלין: - -

אסתרינה טרטמן: אני מציעה שלא נעבור לפסים פוליטיים.

דוד טל: אני ביקשתי שקיפות יתר, אולי טעיתי.

גדעון סער: אני רוצה להזכיר את הדיונים בוועדה הזו על תקציב 2007 שבהם התערבתי והצלחתי במקרה זה, למנוע את הקיצוצים שהוצעו אז בתקציב המ.מ.מ ואין לי כוונה לסטות מכך גם הפעם.

גדעון סער: אין אפשרות לפגוע בתקציב המ.מ.מ.

גדעון סער: זה הכוח שמעמיד את הבסיס העיוני, בסיס הידע בפעילות של חברי הכנסת, פעמים רבות מול מידעים בלעדיים שמביאה הממשלה.

גדעון סער: בנושא של מטלות היו יחידות שבוטלו, כפי שנאמר, כמו נציבות הדורות הבאים - והתפקידים הועברו.

גדעון סער: היה הנושא של החוק של עמירה דותן שהיתה בו הבהרה שללא ספק הוסיפה עוד מטלה על המ.מ.מ אם כי בעיקר על הרשות למעמד האישה.

גדעון סער: אני מציע לתגבר את תקציב המ.מ.מ כנקודת מוצא לעומת התקציב של שנה שעברה.

גדעון סער: אני רוצה לשאול – הורדה של 2,2 מיליון בשירותים מקצועיים סעיף 15 – אני רוצה הבהרה לגבי 15,21, 23 ו-35 רק ברמה של הסברים מה בדיוק נגרע.

אסתרינה טרטמן: למרות שכמו שכבר צויין כבר – קיבלנו את התקציב הבוקר, אבל הספקתי להעיף עליו מבט – יש לי הערה ידידותית.

אסתרינה טרטמן: בעיקרון, שתועיל ליושבים סביב השולחן.

אסתרינה טרטמן: התקציב אכן שקוף, ברור ונהיר.

אסתרינה טרטמן: הייתי שמחה אם היו מוסיפים רובריקה קטנה של ניצול.

אסתרינה טרטמן: אם היא היתה היה לי קל יותר להתייחס להערות שנשמעו כאן.

דוד טל: את צודקת, אבל תהיה תשובה.

אסתרינה טרטמן: כשאני קוראת תקציב – אני נוהגת להתייחס גם לקיים, ולא רק לחמורה, אלא "דין פרוטה כדין מאה", אבל יש לי שאלות קטנטנות כדי להבהיר.

אסתרינה טרטמן: סעיף 12 – השתתפות בהוצאות משפטיות של ח"כים.

אסתרינה טרטמן: זה לא היה ב- 2006 ולא ב-2007.

אסתרינה טרטמן: אמנם סכום של 100 אלף שקל – אך זה לא היה עד היום.

אסתרינה טרטמן: אני רוצה לדעת מה הרעיון.

אסתרינה טרטמן: ראיתי את מה שראו חבריי בסעיף 13 לעניין המ.מ.מ.

אסתרינה טרטמן: אני מנועה מלהגיד יכול להיות שהיה תמיד תקציב בסכום מיותר.

אסתרינה טרטמן: אני רוצה רק לדעת אם הבאתם בחשבון קישור לסעיף 30 – כשאנחנו כאן בחדר הזה דנו על נושא נציבות הדורות הבאים – להעביר את זה למ.מ.מ - האם יש חוט שני שמוביל בין שני הרעיונות האלה?

אסתרינה טרטמן: לגבי ציוד ומסמכים אשאל אחר כך.

אסתרינה טרטמן: ייעוץ לערוץ הכנסת – שאלת תם: מה זה?

אסתרינה טרטמן: אני רציתי דווקא לתת צל"ש.

אסתרינה טרטמן: קראתי בעיתונים שהכנסת הנוכחית מרבה בטקסים ועושה פעילות מאד אינטנסיבית.

אסתרינה טרטמן: אני ציפיתי באופן טבעי עם ריבוי כנסים, שלטעמי מוסיף הרבה נופך ויתרון גדול כי יש להם משמעות ומשקל, שהתקציב הכללי של טקסים והנצחה התקציב הזה יעלה.

אסתרינה טרטמן: שמחתי לראות שדווקא בנישה הזו התקציב קוצץ.

נסים זאב: יותר טקסים לא אומר יותר עלויות.

נסים זאב: עושים טקסים צנועים.

אסתרינה טרטמן: סעיף 60- אני רואה שיש פה מגמה לכנסת להעסיק סטודנטים.

אסתרינה טרטמן: היום מועסקים פה סטודנטים, למיטב ידיעתי, באמצעות קרנות שונות.

אסתרינה טרטמן: יש פה תקציב חדש שלא היה בשנים קודמות.

אסתרינה טרטמן: אם הכוונה אכן להעשיר ולסייע לחברי הכנסת בעוד מסייעים סטודנטים למערכת – דבר שמתבקש, כי הסוגיה הזו באה לוועדה הזו שוב ושוב על הקשיים של חברי הכנסת לעמוד במטלות שמוטלות עליהם בגדול.

אסתרינה טרטמן: יבורך, רק רציתי לקבל הבהרה מה המשמעות.

יעקב ליצמן: אני רוצה לברך את חשב הכנסת.

יעקב ליצמן: בדרך כלל התקציב של הכנסת קשה יותר מתקציבים אחרים.

יעקב ליצמן: יש הרבה בעיות פוליטיות גם בתוך.

יעקב ליצמן: לכן הייתי רוצה לנגוע בכמה דברים.

יעקב ליצמן: קודם כל הייתי רוצה לדעת איפה הסעיף של הנסיעות לחו"ל.

דוד טל: אני חושב שמופיע כ- -

יעקב ליצמן: קשרי חוץ.

יעקב ליצמן: אפשר לכתוב "נסיעות לחו"ל".

יעקב ליצמן: למה לכתוב "קשרי חוץ"?

אבי בלשניקוב: זה משלחות נכנסות.

יעקב ליצמן: הייתי מצפה שבאותו דו"ח תדווחו לנו מי נסע ולאן.

דוד טל: זה מופיע.

דוד טל: בוועדת הכספים אנחנו מקבלים דו"ח עם שמות מי נסע ולאן?

יעקב ליצמן: דבר אחרון – אני רוצה לדעת מבחינת כוח האדם שיש כאן – שיא כוח האדם, איך זה מתקיים?

יעקב ליצמן: מי מכניס עובדים, מי עובר מכרז, באיזה מקומות ממנים דוברים, באיזה מקומות לא, באיזה מקומות הם עובדי מדינה ובאיזה לא, זה דבר חשוב, כי אני רואה בזה הפליות בין אנשים לאנשים.

דוד טל: רק להעיר – הכנסת החליטה להוסיף 6 תקנים – 5 תקנים לערבים ותקן אחד לאתיופי.

דוד טל: ניסו לעשות איזונים מתאימים כדי שלא יהיו פערים באנשים מסוימים שיתקבלו ולא מרבדים אחרים של החברה הישראלית.

יעקב ליצמן: אני מצטרף למה שנאמר לגבי המ.מ.מ.

דוד טל: כולנו מוקירים ומכירים את העבודה.

דוד טל: אנחנו יודעים גם שהיקפי העבודה שם עלו ב- 50%.

שלי יחימוביץ': כל מה שאגיד לוקה בחסר – לא התאפשר לי לעשות עבודה יסודית ואני חוזרת על בקשתי שהדברים יחולקו חודש לפני - -

דוד טל: חודש לפני?

שלי יחימוביץ': כן.

שלי יחימוביץ': תקציב המדינה - -

דוד טל: לא דומה תקציב הכנסת לתקציב המדינה.

שלי יחימוביץ': העובדה שעברתי ביעף על הסעיפים לא הופכת אותי לברת סמכא ובוודאי ובוודאי אין לי את הכלים לשאול שאלות רציניות.

שלי יחימוביץ': הייתי מעדיפה שלישיבה כמו זו נבוא כבר אחרי שהפנינו את השאלות ואחרי ש היתה היערכות לתת לנו תשובות.

שלי יחימוביץ': לגופו של התקציב – אני רוצה לשבח את המנכ"ל על סעיף שנדרשה לו גם מידה של אומץ לב – והוא ביטול קרן הכנסת לפעולות מיוחדות, של מלגות וכן הלאה לנזקקים.

שלי יחימוביץ': לא פשוט לעשות מהלך כזה, אני יודעת, אבל זה בהחלט לא תפקידה של הכנסת לחלק תרומות ומענקים.

שלי יחימוביץ': חשבתי על כך לא פעם ואני שמחה שנמצא אומץ הלב המתאים לבטל את זה.

שלי יחימוביץ': תשומת הלב פה לנזקקים צריכה להיעשות באמצעות חקיקה ושינויים מבניים, לא באמצעות נדבות ותרומות, ועל הסעיף זה אני מבקשת לברך אותך.

שלי יחימוביץ': כיוון שאני נוהגת לדבר עם עובדי הכנסת אני יודעת שנוהגים לשבח אותך על יחסי עבודה מצוינים ועל תשומת לב לעובדים, וגם זה מאד מוצא חן בעיניי.

שלי יחימוביץ': לכמה סעיפים מאד ספציפיים – אירועים מיוחדים של הכנסת – סעיף 37.

שלי יחימוביץ': הייתי רוצה לשמוע פירוט על איזה אירועים מדובר, לרבות פירוט עלויות של אירועים.

שלי יחימוביץ': באמת מדובר בתקציב קטן וסגור ויש לנו את האפשרות ליהנות מהלוקסוס לדעת בדיוק במה מדובר.

שלי יחימוביץ': דבר נוסף – שאילתות שלנו בעניינים תקציביים.

שלי יחימוביץ': כחברת כנסת חדשה נדהמתי משפע סידורי הפרחים בבניין הכנסת.

שלי יחימוביץ': לעתים, כשהייתי באה בשעת בוקר מוקדמת חזיתי בטנדרים מורידים מגשים של סידורי פרחים שאחר כך מצאו את מקומם אל שולחנות הוועדות, דבר שהוא מאד יפה, אך אני לא מוצאת בסידור פרחים תועלת למהות ולתוכן של דיוני הוועדות.

שלי יחימוביץ': על כן, ב- 17 בספטמבר - -

גדעון סער: יש סעיף כזה, שאת מפנה אליו?

שלי יחימוביץ': לכן אני שואלת – איפה הסעיף שמפרט?

שלי יחימוביץ': ב- 17 בספטמבר, 2007 פניתי לחשב הכנסת – חשבתי שיש לי זכות, כחברת כנסת, לקבל אינפורמציה ישירה ממנו.

שלי יחימוביץ': ביקשתי לדעת אילו סכומי כסף הוצאו על סידורי פרחים במשכן הכנסת החל מראשית הכנסת ה- , 17 באפריל ועד היום – זה היה ב –17 בספטמבר.

שלי יחימוביץ': בקשתי כוללת פירוט לגבי עציצים, זרי פרחים, סידורי פרחים רגילים מדי יום וסידורי פרחים לאירועים מיוחדים - -כמו כן אבקש פירוט הוצאות הגינון של הבניין מחוצה לו.

שלי יחימוביץ': קודם כל, התברר לי שהחשב לא מוסמך לענות לי.

שלי יחימוביץ': הוא העביר את הפניה שלי למנכ"ל הכנסת, ועד שקיבלתי תשובה סופית לשאלתי הברורה ממנכ"ל הכנסת נאמר לי - - -

קריאות: - - -

שלי יחימוביץ': יכול להיות שזה מצחיק מישהו, אבל אני חושבת שבזבוז כסף לצרכים חיצוניים שאינם מעלים ואינם מורידים לעבודתנו הפרלמנטרית הוא אינו יאה ולא נאה.

שלי יחימוביץ': התשובה הסופית שקיבלתי ממנכ"ל הכנסת היא: "עלות כל סידורי הפרחים במשך התקופה שהגדרת במכתבך היא 80 אלף שקלים.

שלי יחימוביץ': לאירועים השונים – העלות הכוללת היא 70 אלף שקלים, מתוך סך של 200 אלף שקלים, כ-102 אלף יועדו לצמחיית הפנים והחוץ על פי תוכנית שגובשה ויושמה בהדרגה עם פרויקט הרחבת משכן הכנסת, וכו'".

שלי יחימוביץ': אז קודם כל – אני חושבת ש- 80 אלף שקל ועוד 70 אלף שקל זה מוגזם ולא בטעם טוב, שנית - המנהג הזה נפסק מהרגע שהגשתי את השאילתה, ועל כך אני רוצה לברך.

שלי יחימוביץ': שלישית – אני רוצה להציע שהנגישות לחשב הכנסת והאפשרות לשאול ואתו שאילתות ולבקש ממנו ישירות תשובות תינתן לנו כחברי כנסת.

שלי יחימוביץ': רביעית – אני לא מוצאת לזה זכר בתקציב ולכן הייתי רוצה לשמוע התייחסות.

שלי יחימוביץ': היטיבו קודמיי לתאר את עניין המ.מ.מ שהוא חשוב ביותר לעבודה הפרלמנטרית שלנו.

שלי יחימוביץ': אני גם תוהה על הקיצוץ בתקציב.

שלי יחימוביץ': אני רוצה להזכיר שאתמול, בישיבת הכנסת עלה סעיף אחד שדיבר על כך שיש צורך לעקוב אחרי אופן ביצוע חוקים וביצועם, ואז עלה הרעיון שלא להטיל את זה על הוועדות, אלא להעביר את זה למ.מ.מ.

שלי יחימוביץ': יש לנו רעיונות מרעיונות שונים איך להטיל על המ.מ.מ עוד ועוד עבודות, ואנחנו גם עושים זאת, והם עושים עבודה מצוינת, ולכן אנחנו גם נהנים מעבודתם – אבל זה לא עולה בקנה אחד עם הקיצוץ.

אלי אפללו: היות ואני לא לוקח את הדיון בצחוק, אלא ברצינות, אני רוצה לברך את הכנסת, יושבת ראש הכנסת, המנכ"ל וחשב הכנסת באופן מיוחד, על ההחלטות היוצאות מן הכלל, כי פני הכנסת השתנו באופן דרסטי.

אלי אפללו: כמובן שאלו שיכולים להגיד ביקורת – לפחות שתהיה ביקורת בונה ולא דברים של צחוק, וחלק מהחברים צוחק ממה שהוא אומר.

אלי אפללו: לגופו של עניין – יש אנשים שכועסים על מה שבאמת קורה בכנסת, והנהלים החדשים שמתקבלים, והסדר שסוף כל סוף קורה בכנסת.

אלי אפללו: אני לא מוצא אפילו הערה אחת לומר, אלא רק לשבח.

אלי אפללו: בסיכומו של דבר אני רוצה – חברים, ההנהלה, וחשב הכנסת, שבאמת – בכל נושא ונושא אנו מקבלים גיבוי מהם, וההתייחסות שלו היא עניינית ולגופו של עניין.

אלי אפללו: אני חייב לברך אתכם ולומר לכם – תמשיכו בעשייה הנהדרת.

אלי אפללו: איך אומרים?

אלי אפללו: מי שנובח –השיירה עוברת.

אבי בלשניקוב: אדוני, יושב ראש הוועדה, מכובדיי, חברי הכנסת.

אבי בלשניקוב: כפי ששמתם לב- בסך הכל, מבחינת התקציב התפעולי של הכנסת לאורך השנים האחרונות, למעט הטייס האוטומטי של עליות השכר שמוכתבות – התקציב התפעולי של הכנסת בירידה.

אבי בלשניקוב: לגבי שאלה של מספרים כאלה ואחרים – אני לא שם מספרי דמה.

אבי בלשניקוב: אני לא שם 3 מיליון שקלים בתקציב המ.מ.מ כדי לקבל את אות יקיר המ.מ.מ.

אבי בלשניקוב: אני בודק כמה בשלוש השנים האחרונות המ.מ.מ ביצע, בו בזמן שבתקציבים שהרמתם את היד עבורם פה אחד – היה תקציב פי 4.

אבי בלשניקוב: הודעתי למ.מ.מ – ויעידו כאן כולם, מנהלת המ.מ.מ וכל חברי הכנסת: האם פעם אחת הוגשה בקשה למ.מ.מ וניתנה תשובה שאין תקציב או אין כסף?

אבי בלשניקוב: התשובה היא – לא.

אבי בלשניקוב: בדקתי ב- 4 השנים האחרונות.

אבי בלשניקוב: התקציב שנוצל כל שנה – הוא בין 600 ל- 800 אלף שקל ולכן הודעתי למ.מ.מ – אני הולך על תקציבים אמיתיים.

אבי בלשניקוב: ישנה מידה רבה של שביעות רצון בקרב חברי הכנסת מהפעילות שלכם, ואני מתקצב אתכם בסכום הריאלי.

אבי בלשניקוב: כמו בכל תקציב, יש רזרבה.

אבי בלשניקוב: אני מתחייב כמנכ"ל הכנסת, גברתי, מנהלת המ.מ.מ, והודעתי את זה -במידה ובמהלך השנה נצטרך תקציבים נוספים אין שאלה.

אבי בלשניקוב: אני הראשון, וזה בין הסעיפים הראשונים שיש.

אבי בלשניקוב: אבל אני לא אשים מיליון וחצי שקלים כי פעם היה סכום של מיליון ו – 700 אלף, ואז יגידו לי – אתה מקצץ.

אבי בלשניקוב: לא.

אבי בלשניקוב: מכבד את הסובבים פה, ואני שם תקציבי אמת.

אבי בלשניקוב: אנחנו מכירים את התקציבים של משרדי התשתיות ששמים מיליארדים, ובאים באוגוסט ובספט

אבי בלשניקוב: מבר עם ביצוע של 30% ו-40%.

אבי בלשניקוב: אני לא עובד בשיטה הזו.

אבי בלשניקוב: אני עושה ישיבות חודשיות ותלת חודשיות על כל מה שקשור לביצוע, ואני לא מביא תקציבים על מנת שיתנו לי אותות כבוד.

שלי יחימוביץ': מה, הורדת בהדרגה את הביצוע?

שלי יחימוביץ': זה מה שאתה אומר?

אבי בלשניקוב: לא.

אבי בלשניקוב: אני, מבחינת רמת הפעילות של המ.מ.מ לא פוגע כהוא זה.

אבי בלשניקוב: יחד עם זאת, במידה - -

קריאות: - - -

אבי בלשניקוב: אחד הדברים שלקחתי על עצמי, ובין היתר זו היתה פניה של חברת הכנסת יחימוביץ – היתה סיטואציה שאני מחסל אותה בכנסת, מבחינת המעמדות.

אבי בלשניקוב: אם זה עובדי חברות כוח אדם, שאין היום – מבחינת העובדים של הכנסת, למעט "שפיר" - אין עובדי כוח אדם בתחום של הניקיון כמו שהיו קודם לכן.

אבי בלשניקוב: כולם צורפו לסגל הכנסת.

אבי בלשניקוב: לגבי עובדי המ.מ.מ - מעמדם של עובדי המ.מ.מ שכולכם מברכים אותם וכולכם כותבים לי עליהם, היה פה מעמד הכי זניח בכנסת.

אבי בלשניקוב: הם היו עובדים לפי חודשי עבודה, בלתי קבועים, כל שנה חידשו להם את החוזה ואחרי 5 שנים אמרו להם ללכת הביתה, כדי לא לתת להם קביעות.

אבי בלשניקוב: עובדים שהם לתפארת משרדי הממשלה, ואת זה אתם אומרים, ולא רק אני אומר.

אבי בלשניקוב: אשר על כן, גם בעקבות פנייתה של חברת הכנסת יחימוביץ וגם בעקבות עבודה מקיפה - בתקציב הזה אני משנה את מעמדם של עובדי המ.מ.מ מעובדים שכל שנה צריכים להיות חרדים למעמדם, ובתקציב הזה אני הופך אותם ומכניס אותם למשפחת עובדי הכנסת הרגילה – עם קביעות ותנאים – לא ¾ משרה ו – ¼ משרה וחצי משרה ואיום בכל שנה שילכו הביתה.

אבי בלשניקוב: מבחינה חברתית, מבחינת יחסי עבודה אני עושה פה מהלך חשוב ביותר ואתם יכולים לראות את זה בנתונים פה, מבחינת שיא כוח האדם, כי אני הופך אותם לעובדים מן המניין עם ראש מורם, בכנסת.

אבי בלשניקוב: ושים לב שיש ירידה ב- 20 עובדים בחודשי עבודה, מבחינת צורת העסקה של חודשי עבודה.

שלי יחימוביץ': גם חלק מעובדות הניקיון, יש לציין לזכותך.

אבי בלשניקוב: לזכותך.

אבי בלשניקוב: אני חוזר ואומר – אני זוכר את ההערה של חבר הכנסת גדעון סער שבשנה שעברה היתה תוספת של 200 אלף שקלים.

אבי בלשניקוב: אין חיסרון כיס למ.מ.מ.

אבי בלשניקוב: במידה וכן – יש להם 12 מיליון שקל רזרבה.

אבי בלשניקוב: אני מודיע לכם שאני מתחייב.

אבי בלשניקוב: אם חבר כנסת אחד יגיד שהוא לא קיבל מידע כזה או אחר, או שפעולה כזו או אחרת של מנהלת המ.מ.מ לא תתבצע בשל חיסרון כיס - אני מתחייב שזה יושלם - -

גדעון סער: אני משבח אותך על המהלך לגבי קליטת העובדים אבל בכל זאת, כאשר אנחנו מסתכלים על ההשוואה פר שנה, זה התחיל מ – 33,5 מיליון בתקציב 2006 והגענו ל – 23,9 ב- 2007.

גדעון סער: יכול להיות שיש תת ניצול.

גדעון סער: - -

אסתרינה טרטמן: אבל אתה מסתכל על כל השירותים המקצועיים בכללם.

אסתרינה טרטמן: תסתכל בשורה מתחת.

גדעון סער: סליחה – שורה מתחת.

גדעון סער: סעיף 16.

גדעון סער: 1,7, 1,4 – זאת אומרת, נניח שזה היה 1,77 ב- 2006 - כנראה שהיה לזה איזה רציונל מאחורי הדברים, איך מגיעים.

גדעון סער: אז מה הסיבה שיש תת ניצול של התקציב?

גדעון סער: אולי נשמע את מנהלת היחידה?

גדעון סער: הכיוון מטריד אותי.

גדעון סער: מה שעוד יותר מטריד אותי זה שחייתי עד הישיבה הזו באשליה שמנענו את הקיצוץ בתקציב 2007 כי זה מה שנאמר לפרוטוקול לפני שהצבענו, בפעם הקודמת, ועכשיו אני רואה שזה היה בכל זאת 1,47- זאת אומרת שהיה קיצוץ ב- 2007 - -

אבי בלשניקוב: לא.

אבי בלשניקוב: ההצעה שלי היתה יותר נמוכה.

אבי בלשניקוב: ההצעה שלי, לאישור, בפעם הקודמת היתה ב- 200 אלף שקל - זה היה 1.2.

אבי בלשניקוב: בעקבות התערבות שלך זה הפך ל – 1.4.

שלי יחימוביץ': יכול להיות שתת הביצוע היה כיוון שהם מוסמרו לסעיפים ספציפיים שלא יכלו לאפשר להם להגיע ל - -

אבי בלשניקוב: אני לא יכול לעשות העברות בלי אישור של השולחן הזה.

שלי יחימוביץ': להפך – אני אומרת שאולי היה רצוי לעשות את ההעברות האלה - -למש, יש סעיף בתקציב של יועץ קבוע לוועדות.

שלי יחימוביץ': בפועל הוא לא ממומש.

שלי יחימוביץ': אז יכול להיות שיש תת ביצוע בסעיף הספציפי הזה, אבל לצרכי פעילות שוטפת אפשר להסב את התקציב הזה ולאפשר להם לעשות עבודה יותר נרחבת.

שלי יחימוביץ': למה לקצץ?

דוד טל: יכול להיות שלא חסר תקציב לפעילות אבל חסר תקציב לכוח אדם.

דוד טל: יכול להיות שבגלל היקף העבודה צריך לקלוט עובדים.

שלי יחימוביץ': אפילו סטודנט או חוזה מיוחד, או חודשי פעילות, או מה שלא יהיה, אבל אין ספק שהם משוועים לכוח אדם נוסף.

דוד טל: את זה נבדוק תכף עם מנהלת המ.מ.מ.

אבי בלשניקוב: לגבי "משוועים לכוח אדם" אני רוצה להשיב - כפי שאתם רואים בעיתונים התפרסמו לאחרונה מכרזים פומביים בשיתוף נציבות שירות המדינה לקליטת עובדים נוספים במ.מ.מ.

אבי בלשניקוב: אין קשר לתקציב כוח האדם ותקציב הפעולות הזה.

אבי בלשניקוב: אין שום קשר.

אבי בלשניקוב: אנחנו הקמנו את המחלקה לפיקוח תקציבי, יצאנו במכרזים בעיתונים, הקמנו את המחלקה, הם בתהליך של התארגנות, ואת צודקת – המ.מ.מ משווע לכוח אדם.

אבי בלשניקוב: יצאנו בשורה ארוכה של מכריזם ואנחנו ממש לפני ועדה.

אבי בלשניקוב: אישרתי כבר את כל ועדות המוכנים – אנחנו מצרפים כוח אדם על פי התקנים שאושרו ויאושרו, למ.מ.מ.

יעקב ליצמן: האם בגלל זה לא צריך להוסיף להם תקציב?

אבי בלשניקוב: לא.

אבי בלשניקוב: זה כלול בתקציב.

יעקב ליצמן: במה שאתם רוצים שנאשר – זה כולל העובדים שאתה - -

אבי בלשניקוב: לא, לא.

אבי בלשניקוב: זה סעיף נפרד- -

יעקב ליצמן: אז למה קיצצת?

אבי בלשניקוב: אני לא קיצצתי, אני כתבתי מספר אמיתי.

יעקב ליצמן: אבל אתה אמרת - -

קריאות: - - -

דוד טל: אתה מוסיף עובדים נוספים ואתה אומר שזה במסגרת התקציב הזה?

קריאות: - - -

אסתרינה טרטמן: אני מרגישה אי נוחות מסוימת כי יש לי תחושה מחבריי שבסעיף שמבחינה כספית, בסך הכל, המכלול הכללי של תקציב הכסת הוא אפילו לא אחוז אנחנו משקיעים פה כמעט את כל זמן הישיבה.

אסתרינה טרטמן: לא שחלילה אני מזלזלת במ.מ.מ, ההפך.

אסתרינה טרטמן: אני גם אחת המשתמשות במ.מ.מ ומברכת על כל עשייה, אבל זה נראה שמישהו עשה איזה - -

דוד טל: כנראה שכל הסעיפים בסדר ואין עליהם השגות.

אסתרינה טרטמן: אבל אנחנו נדרשנו לתת מספרי סעיפים כאן - -

דוד טל: והוא מגיב כאן לפי סעיפים.

אסתרינה טרטמן: 16 בא אחרי 10.

אסתרינה טרטמן: ברור לי מדוע המנכ"ל נגע בזה – כי המתקפה נפלה עליו.

אסתרינה טרטמן: חברה', בואו ניכנס לפרופורציות.

דוד טל: אני מבקש שנמשיך על פי הסדר שביקשו החברים.

דוד טל: לאחר ש נסיים – מי שלא קיבל תשוב ה- -

אבי בלשניקוב: לגבי סוגיית הנסיעות לחו"ל- כפי שתוכלו לראות באתר האינטרנט של הכנסת, ועדת האתיקה מפרסמת את כל האישורים לנסיעות של חברי הכנסת מתחילת הקדנציה של הכנסת ה- 17, קרי – בשנה וחצי האחרונות.

יעקב ליצמן: זו לא היתה השאלה.

יעקב ליצמן: השאלה היתה המימון.

יעקב ליצמן: כמה הכנסת משלמת לכל אחד.

דוד טל: רשום באתר – הנסיעה של דליה איציק לצרפת עלתה 38 אלף שקל, כולל כל מי שהצטרף אליה.

דוד טל: זה רשום.

אבי בלשניקוב: מבחינת שקיפות – אני לא מכיר שום גוף ממשלתי במדינת ישראל שמקיים רמת שקיפות באתר האינטרנט שלו כמו כנסת ישראל שצריכה להיות גאה בזה.

אבי בלשניקוב: כל סוגית הנסיעות לחו"ל, שאוהבים להתעסק אתה – בשנה וחצי האחרונות היו כ- 350 נסיעות באישור ועדת האתיקה.

אבי בלשניקוב: אפשר לראות באתר הכנסת את כל שמות חברי הכנסת, את שמות הארגונים, מי מממן, לאן נסעו, כמה נסעו וכו'.

אבי בלשניקוב: באתר הכנסת ניתן לראות את כל המשלחות שיצאו, שנסעו בכנסת ה- 16 ו – 17, מי נסע, לאן, כמה נסעו, כמה עובדי כנסת הצטרפו - הכל כתוב, הכל גלוי.

אבי בלשניקוב: לגבי קליטת עובדים בכנסת – מאז כניסתי לתפקיד כמנהל כללי אני פועל בשיתוף פעולה מוחלט עם נציבות שירות המדינה.

אבי בלשניקוב: אימצתי, בהתאמות את התקש"יר – אין עובד שנקלט בכנסת ללא מכרזים, למעט משרות אמון הפטורות ממכרז, כפי שמנחה נציב שירות המדינה.

אבי בלשניקוב: אין קליטת עובדים, כולל עובדי ניקיון ברמה הנמוכה ביותר שפעם נקלטו בלי מכרזים.

אבי בלשניקוב: כל עובד נקלט על פי כל כללי המנהל התקין, גם אם זה בעוד שבוע או עוד שבועיים.

אבי בלשניקוב: לגבי סוגיית ביטול הקרנות – צודקת חברת הכנסת יחימוביץ- זה כואב, אבל זה לא מתפקידה של הכנסת לעשות את זה, זה מתפקידה של הממשלה והאחריות היא עליה.

אבי בלשניקוב: אני פה פעלתי בין היתר בשליחות שלכם, שאתם, כולל יושב ראש הכנסת הקודם שאמר -היגיע הזמן לבטל.

יעקב מרגי: אני יכול לומר משהו?

יעקב מרגי: אף אחד לא יכול לחשוד בי בצביעות.

יעקב מרגי: חברת חשמל שאין לה מתחרה משקיעה מיליונים בתדמית.

יעקב מרגי: אנחנו יושבים פה ומממנים עיתונאים שיושבים ודופקים את התדמית של הבניין הזה.

יעקב מרגי: אם פרחים עוזרים לתדמית – אני אשקיע בפרחים.

יעקב מרגי: אם נסיעות עוזרים לתדמית – אני אשקיע בנסיעות.

יעקב מרגי: ואני לא יכול להשתתף בחגיגת הצביעות.

קריאות: - -

אבי בלשניקוב: לגבי הסוגיה של כיכר הכנסת – לא היתה הוצאה של שקל.

אבי בלשניקוב: טעה יושב ראש הכנסת לשעבר – גם בתקופתו לא היתה שום הוצאה.

אבי בלשניקוב: זה גם מספר שנכתב.

אבי בלשניקוב: לא היתה שום הוצאה.

אבי בלשניקוב: לגבי מרכז המבקרים –אותו הדבר.

אבי בלשניקוב: הכנסנו את זה בגלל בקשה מיוחדת של יושב ראש הוועדה.

אבי בלשניקוב: לגבי הסוגיה של פרחים וסידורי פרחים.

אבי בלשניקוב: ראשית, החלפנו את כל סידורי הפרחים לעציצים שמחזיקים בין 3 ל- 4 חודשים, כמעט 90% מהסידורים.

אבי בלשניקוב: ההוצאה היא כ- 18 שקלים לשתיל שבגלל שאין לו שמש הוא מחזיק מעמד 4 חודשים.

אבי בלשניקוב: מכובדיי, לגבי סוגיות נוספות – ייעוץ לערוץ הכנסת.

אבי בלשניקוב: אני מבקש להרגיע את כולם – מדובר בייעוץ טכני של אדם בשם יוסי קינן שנבחר במכרז על ידי ועדת המכרזים של הכנסת בראשותו של סגן מזכיר הכנסת, נאזם בדר, על פי כל כללי המנהל התקין והלשכה המשפטית.

אבי בלשניקוב: מדובר בייעוץ טכני להעברת ערוץ הכנסת.

שלי יחימוביץ': רגע, לא קיבלתי תשובה- אני לא רואה את הסכומים ששמעתי עליהם קודם, וגם הצגתי את המכתבים עם הסכומים.

שלי יחימוביץ': אני לא רואה אותם מופיעים בתקציב אשתקד אז אני גם לא יכולה להתפעל מהירידה.

שלי יחימוביץ': אני רוצה לראות את הסעיף הזה, זה הכל.

אבי בלשניקוב: כיוון שמתעכבים על זה אז אני חייב מבחינת תדמיתה של הכנסת, במקום לשים מודעה, אז כיוון שזו תדמיתה של הכנסת אז אני מבקש להרגיע את כל חברי הכנסת:

אבי בלשניקוב: רוב סידורי הפרחים שמוזמנים לפה זה על חשבון הארגונים שעושים כאן אירועים, שמביאים את כל סידורי הפרחים שאתם רואים - כשאתם רואים את כל סידורי הפרחים כשאתם מגיעים לפה זה על חשבון הארגון.

אבי בלשניקוב: במקום, מייד אחרי האירוע, שמחלקת המשק תזרוק אותם לזבל, נתתי הנחיה: לקחתי את הפרחים שלא עלו לכנסת מאומה, ולפזר אותם בבניין.

אבי בלשניקוב: במה חטאנו?

אבי בלשניקוב: אני לא מתבייש.

אבי בלשניקוב: האחריות לחלוקת סידורי פרחים במקומות כאלה ואחרים בכנסת – אם זו לשכת ראש הממשלה, ועדות כאלה ואחרות – אני לא מתכוון להתנצל על כך.

שלי יחימוביץ': קיבלתי כבר את המספרים.

שלי יחימוביץ': אני לא רואה לזה ביטוי בתקציב.

אבי בלשניקוב: זה בתקציב האחזקה השוטף של הכנסת.

שלי יחימוביץ': מדובר במאות אלפי שקלים.

אבי בלשניקוב: איזה מאות אלפי שקלים?

שלי יחימוביץ': אני אראה לך את המכתב שלך.

דוד טל: מה שאומר מנכ"ל הכנסת - - אתם עושים מהומה ממאומה: זה נמצא בתקציב השוטף .

דוד טל: את יכולה לבקש ותקבלי פירוט של התקציב השוטף.

אסתרינה טרטמן: חברי כנסת, צריך לדעת מה נעשה בתקציב ומה לא.

קריאות: - - -

אבי בלשניקוב: משרדי הממשלה מנוהלים על ידי סעיפי תקציבים ראשיים ומשניים.

אבי בלשניקוב: לא יעלה על הדעת שבתקציב משרד האוצר או משרד התשתיות, או הכנסת יהיה סעיף: "אקונומיקה" או - -יש לי בנוסף חדשות בשבילכם: אני משלם לעירית ירושלים על פי חוק עבור סירוס חתולים.

אבי בלשניקוב: מה הייתם רוצים, שנפרט פה סעיף של סירוס חתולים?

אבי בלשניקוב: סעיף קניית טליתות לבית הכנסת?

אבי בלשניקוב: סעיף קרם ולווטה לעובדי התחזוקה?

אבי בלשניקוב: סעיף סיכות ראש?

אבי בלשניקוב: אני מבקש מכם.

אבי בלשניקוב: תדמיתה של הכנסת היא התדמית של כל מי שיושב פה.

אבי בלשניקוב: מהדיון הזה מה ייצא?

אבי בלשניקוב: – פרחים.

אבי בלשניקוב: חברים, הכנסת קיצצה ברוב סעיפי התפעול לעומת שנים קודמות, ואינ לא אוסיף, אני לא ארחיב ולא אוסיף ואני לא מוכן שמהסעיף הזה ייצא – אני מודיע לכם: אני לא מתבייש, אני אפילו גאה שהכנסת - - ואני גאה ואני מוכן לשים את כל מקצועיותי שישנם מקומות שצריך לשים בהם סידורי פרחים.

אבי בלשניקוב: אני לא מתכוון להתנצל כהוא זה.

אבי בלשניקוב: זו הוצאה ראויה.

אבי בלשניקוב: לגבי העסקת סטודנטים – חברים.

אבי בלשניקוב: אני מעסיק את המדריכים והמדריכות של הכנסת שמסבירים על הכנסת, על הסיורים, על שטיחי שגאל.

אבי בלשניקוב: אני מעסיק סטודנטים מהאוניברסיטה העברית, מהחוגים הרלבנטיים, שמסבירים לתיירים ולמטיילים.

אבי בלשניקוב: אנחנו מארחים בשנה פה עשרות אלפי תיירים, מטיילים ומבקרים.

אבי בלשניקוב: אני מעסיק אותם בצורת העסקה של סטודנטים.

אסתרינה טרטמן: אז מוסיפים על מה שהיה?

אבי בלשניקוב: לא, פשוט הכניסו את זה לתוך הסעיף הכללי של כוח האדם.

דוד טל: אני לא רוצה לעשות חשבונות כאלה.

דוד טל: יש עוד מישהו שלא קיבל תשובה?

אסתרינה טרטמן: מה זאת אומרת?

גדעון סער: ביקשתי פירוט ל – 4 סעיפים שקוצצו – סעיפים: 21,23,35 ונדמה לי שעל 15 דיברנו.

אבי בלשניקוב: לגבי סעיף 21 – בכנסת ישנה יחידת הפרוטוקול , שאתם מכירים את הבנות שנמצאות כאן ועושות מלאכת קודש.

אבי בלשניקוב: זו יחידה טובה, מעולה וראויה, וכיוון שכולן נשים שם, כולן מקצועיות.

אבי בלשניקוב: בתקציב הכנסת היה סעיף נוסף של חברת כוח אדם – העסקת אנשים בעלי מקצוע כמו של הפרוטוקוליסטיות, באמצעות חברת כוח אדם, כאשר ישנה בעיה כזו או אחרת של מחלה, או מקרים כאלה.

אבי בלשניקוב: ואז הבאנו לכאן לאורך השנים את חברת "חבר".

אבי בלשניקוב: אני החלטתי לקחת את התקציב הזה, לגייס, להביא כוח אדם נוסף – ופרסמתי מכרז בעיתון, ולהפחית את הפרוטוקוליסטיות מחברת כוח אדם.

אבי בלשניקוב: לכן זה הקיטון.

קריאה: עד כדי כך?

אבי בלשניקוב: כן.

דוד טל: זה רק מבורך.

גדעון סער: אני מבקש לדעת בצורה הברורה, אדוני המנכ"ל: האם אין פגיעה מבחינת היקף ואיכות העבודה של רישום הפרוטוקולים.

אבי בלשניקוב: חד וחלק – לא.

דוד טל: מי עוד לא קיבל תשובה?

גדעון סער: סעיף 23.

אבי בלשניקוב: זה אותו הסבר, אותו נאום שנתתי לגבי המ.מ.מ , לגבי האינטרנט.

אבי בלשניקוב: מבחינת הבדיקה שלי בפועל – אנחנו, אגב, פתחנו אתר ברוסית.

אבי בלשניקוב: אנחנו משדרגים את האתר הזה, ואתם יודעים – זה רק שאלה של ניצול.

אבי בלשניקוב: סעיף 12- כיוון שהשנה הכנסת, על פי ועדה מיוחדת שהוקמה בראשות השופטת דורנר, אנחנו השתתפנו בסכום כולל של כ- 60 אלף שקלים בהוצאות משפטיות שהוחזרו לחברי כנסת - -

ארבל אסטרחן: לפי חוק החסינות.

אבי בלשניקוב: לפי חוק החסינות - אני הכנסתי את הסכום של 100 אלף שקל, שאני מתפלל שבשנה הבאה הוא יהיה – אפס.

דוד טל: קיבלתם תשובות להכל?

גדעון סער: לא קיבלתי.

דוד טל: סיימנו אתך.

שלי יחימוביץ': קיבלתי SMS בזמן שהמנכ"ל דיבר - העציצים בחניה המקורה שמוארים בתאורה מלאכותית.

דוד טל: אני מבקש לא לענות.

יעקב ליצמן: איך זה משתלב זה שאתה הולך להוסיף כוח אדם למ.מ.מ עם הקיצוץ בתקציב - -

גדעון סער: האם סעיף קליטת העובדים תוקצב?

אבי בלשניקוב: בוודאי.

אבי בלשניקוב: אבל לא בסעיף הזה.

אבי בלשניקוב: בסעיף כוח אדם.

אבי בלשניקוב: למה תקציב כוח האדם גדל, בקטע של ההיקף שלו?

אבי בלשניקוב: - כי עובד מן המניין עולה יותר.

אבי בלשניקוב: וכך צריך.

שלי יחימוביץ': אנחנו שואלים אותך על תקציב הפעולות שלהם, לא על תקציב כוח אדם.

דוד טל: הם דיברו על כוח אדם, כרגע.

דוד טל: יש את התקציב של המ.מ.מ ויש את התקציב של כוח האדם.

קריאות: - - -

שלי יחימוביץ': אולי נשמע את שירלי אברמי.

שלי יחימוביץ': אנחנו כאן מאד ממהרים.

שירלי אברמי: אני במצב קצת לא נעים, כי אני בהחלט הסכמתי לקיצוץ הזה, עם המנכ"ל.

שירלי אברמי: זה בסדר גמור, ואכן - צודק המנהל הכללי – אכן סעיפי התקציב בנושא פעולות קוצצו בגלל אי ביצוע.

שירלי אברמי: עד כאן נכון בהחלט.

שירלי אברמי: אבל אני מבקשת להסב את תשומת לבכם, שהסיבה לאי הביצוע – כי אופן בניית התקציב של המ.מ.מ לא מותאם לאופי העבודה של המ.מ.מ כיום.

שירלי אברמי: מה שקורה הוא שהסעיפים בסעיף פעולות, לפי אלה שקיימים, אלה שלא ביטלנו - הם כולם סעיפים שמיועדים ליוזמות המ.מ.מ, כמו יועצים לוועדות וכמו - - גדולים.

שירלי אברמי: כל הסעיפים האלה הם ביוזמת המ.מ.מ.

שירלי אברמי: עיקר הפעולות שלנו היום – ואני הבאתי כאן

שירלי אברמי: פירוט של הפעולות שלנו משנת 2007 לחברי הכנסת – בבקשה, עיקר הפעולות הן לבקשת חברי הכנסת ולזה נדרשת תוספת כוח אדם.

שירלי אברמי: מה שעשה המנכ"ל - הוא לקח את העובדים, את מצבת העובדים הקיימת והכניס אותה לתוך כוח האדם של הכנסת, ואני מודה לאדוני על כך, מאד.

שירלי אברמי: זה מהלך מבורך ביותר וחשוב מאד.

שירלי אברמי: אבל מה שאני מבקשת – ואני לא יודעת אם זה אפשרי ואם ה אפשרי בדיוני התקציב - זה לקחת את הקיצוץ שנעשה בצדק, ולהסב לטובת תוספת כוח אדם כי לבקשות שאנחנו מקבלים היום אנחנו לא יכולים להיענות במלואן.

שירלי אברמי: אני לא יודעת אם הבקשה הזו אפשרית.

אבי בלשניקוב: כמה תקנים חדשים אושרו לך וכמה אושר לך על ידי המנכ"ל לקלוט בחודש הקרוב?

שירלי אברמי: שלושה.

דוד טל: יש עוד שאלות?

דוד טל: אין.

דוד טל: אנו עוברים להצבעה.

גדעון סער: אני, באופן מסורתי מעדיף לא להצביע נגד הצעות התקציב של הכנסת.

גדעון סער: מה שאני רוצה לשאול – אני רוצה להבין – מסעיף 35, שזה דבר שלא קיבלתי עליו תשובה, בעניין של קשרי חוץ, כי ב- 35 יש שלושה סעיפים שונים, הפחתה של 2 מיליון, אבל אין פירוט בארבעת ה - -

אבי בלשניקוב: הקיצוץ הוא בקרנות.

גדעון סער: הבנתי.

גדעון סער: מה אנחנו עושים עם נושא המ.מ.מ.?

גדעון סער: איך אנחנו משפרים את תקציבו?

דוד טל: אמר המנכ"ל והתחייב – לא תחסר אף לו אגורה אחת שחוקה לתקציב המ.מ.

דוד טל: יתרה מכך – הוועדה הזו, הנוכחית, על דעת חבריה ועל דעת יושב הראש שלה, במהלך כל השנה הקרובה, במידה ויגיע איזשהו מידע או יבקש איזשהו חבר כנסת להוסיף, לשנות סעיף כזה או אחר, יבקש ממני, ואני כבר מראש מתחייב לכנס ישיבה ולדון בסעיף הספציפי, או בכמה הסעיפים הספציפיים, להעביר מתקציב לתקציב, להגדיל תקציב או לשנות תקציב.

דוד טל: אני חושב שצריך להניח את דעת כולנו.

שלי יחימוביץ': אני מבקשת שיירשם בפרוטוקול עניין שקיפות התקציב והגעה שלו מבעוד מועד לחברי הכנסת.

דוד טל: "מבעוד מועד" – אני מקבל, אבל פרק זמן של חודש שלם, נראה לי לא סביר.

שלי יחימוביץ': כדי שנוכל לקיים - -

דוד טל: גם לגבי זה אני מוכן להתחייב לגבי השנה הבאה.

דוד טל: רבותיי, מי בעד התקציב, כפי שהונח?

דוד טל: מי נגד?

דוד טל: תודה.

גדעון סער: אני נמנע.

שלי יחימוביץ': נמנעת.

דוד טל: שניים נמנעים.

דוד טל: התקציב מאושר.

דוד טל: אני מודה לכולכם, הישיבה נעולה.